Seitokai Yakuindomo

er en japansk humoristisk mangaserie skrevet og tegnet af Tozen Ujiie. Serien startede i Magazine Special i maj 2007 men skiftede til Weekly Shounen Magazine i juli 2008 og gik efterfølgende her til november 2021. Den er sideløbende blevet samlet og udgivet i foreløbig 21 bind af forlaget Kodansha. En animeserie i 13 afsnit produceret af GoHands blev sendt i Japan på TV Kanagawa mellem 4. juli og 26. september 2010. Efterfølgende blev der udgivet 8 ekstra OVA-afsnit, dels som dvd vedlagt mangabindene og dels selvstændigt. Fra 4. januar til 29. marts 2014 blev der desuden sendt en egentlig anden sæson, Seitokai Yakuindomo* (生徒会役員共*), der ligeledes er blevet efterfulgt af en række OVA-afsnit. Desuden er der lavet en animefilm i 2017 som markering af mangaseriens 10 års jubilæum. En til animefilm blev udgivet i 2021.

Plot 
Drengen Takatoshi Tsuda beslutter sig for at gå på Osai Gymnasium, fordi det er tæt på hans hjem, men uden at tænke på at det indtil for nylig var en ren pigeskole. Med den følge at han bliver en del af den første årgang, hvor piger og drenge skal undervises sammen. Men før han overhoved kommer ind på skolens område den første dag, bliver han stoppet af elevrådsformanden Shino Amakusa og tvunget til at have skoleuniformen reglementeret på. Ved den lejlighed lærer han også de to andre elevrådsmedlemmer Aria Shichijou und Suzu Hagimura at kende. Shino kommer overraskende på den ide at optage ham i elevrådet, for da der nu er mandlige elever på skolen, må det også afspejles i elevrådet. Fra dette tidspunkt forsøger han at hjælpe med elevrådets opgaver, men må samtidig se sig konfronteret med Shinos tvetydige og perverse tanker og med de andre elevrådsmedlemmers og elevers særheder.

Figurer

Elevrådet 
  er hovedpersonen, der valgte at gå på den tidligere pigeskole, simpelthen fordi den er tæt på hans hjem. På den første dag på vej til skole bliver han tvunget til at deltage i elevrådet som næstformand og mandlig repræsentant. Han fungerer ofte som modsætning til Shino og Aria med deres perverse hentydninger og kommentarer og bliver så vant til det, at han ville finde det mærkeligt, hvis de ikke kom med dem.

  er elevrådsformanden og en andenårselev. Hun er seriøs og flittig, dygtig til det meste og også meget populær blandt eleverne. Imidlertid tænker hun næsten altid på perverse ting og antyder endda, at en af hendes primære årsager til hendes interesse i Takatoshi er nysgerrighed om ting, der ikke læres i biologitimerne. Hun har højdeskræk, er bange for insekter og har komplekser om sine bryster, noget der forstærkes af, at Aria har større end hende. Indimellem foretager hun parlignende aktiviteter med Takatoshi så som at gå sammen med ham, dele en paraply eller rense hans ører, men hun føler alligevel at det pinligt, når Takatoshi siger noget, der kan forstås på en romantisk måde. Det antydes at hun har romantiske følelser for Takatoshi, men hun afviser det selv, når hun bliver spurgt, og der sker da heller ikke noget. Ifølge hendes barndomsveninde  var Shino også elevrådsformand på sin gamle skole.

  er også en andenårselev, elevrådets sekretær og Shinos bedste ven. Hun er den mest voksne af udseende og kommer fra en rig familie. Hendes tankegang er tilbøjelig til at gå samme vej som Shino drejer hvert ord og tanke til noget seksuelt. Fordi hun er helt absurd rig og overbeskyttet har hun nogle lidt svært ved at begå sig. F.eks. kan hun så foran en dør i forventning om at den åbnes eller ved foden af en trappe som i en elevator. Fagligt fejler hovedet dog intet og ved terminsprøven er således den næstbedste, lige efter Shino. Det at hun er mere veludrustet end de øvrige elevrådsmedlemmer, øger Shinos kompleks omkring sine egne bryster.

  er en førsteårselev der har en IQ på 180, taler flere sprog flydende og kan udføre ticifrede regnestykker i hoveder. Hun er elevrådets kasserer og den mest mentalt voksne, men hun er meget følsom, når det gælder hendes højde, der stadig svarer til en grundskoleelevs. Mange vittigheder involverer Suzus barnlige udseende eller mangel på højde, hvilket får hende til at fare i flint, når som helst det nævnes. Ved billeder hvor man kun ser overkroppene af forskellige personer er det en fast vittighed, at man kun ser Suzus hoved eller en pil, der viser hvor hun er. Til at begynde med accepterer hun kun Takatoshi modstræbende, men hun kommer til at være afhængig og ham og føler sig usikker, når han ikke er der. Det antydes senere, at hun kan have fået følelser for ham, men der sker ikke noget.

Andre figurer 
  er Takatoshis lillesøster, der også vælger at gå på Osai, fordi det er tæt på hjemmet. Hun er hensynsfuld og kærer sig om andre men er også nysgerrig og entusiastisk, når det gælder voksne forhold. Hendes opførsel kommer på den måde ofte til at minde om Shino, de kom f.eks. begge med voksen-mangaer til Takatoshi, da han var syg. Hun har et tæt forhold til sin bror, men hendes kommentarer får det nogle gange til at lyde som incest til Takatoshis frustration. Ikke desto mindre kommer hun fint ud af det med andre piger, spørger dem altid og får konstant hjælp af dem. Hun bliver senere manager for judo-klubben.

  er formand for avisklubben og har for vane at tage billeder af elevrådsmedlemmerne for at sælge dem på skolen, oftest uden at de fotograferede ved det og til tider forfalsket. Hun bliver dog ofte fanget. Når hun interviewer nogen, ynder hun drejer svarene, så de fremstår som noget beskidt eller perverst, hvilket ofte går udover Takatoshi. Hun prøver også konstant at få Shino og Takatoshi til at indrømme, at de dater, eller spreder rygter om det til deres ærgrelse. I animeen har hun en gravalvorlig monoton stemme, der står i stærk modsætning til de andre pigers letantændelige temperamenter.

  er lærer på gymnasiet og rådgiver for elevrådet. Hun er utrolig pervers, endda endnu mere end Aria og Shino, og søger aggressivt efter yngre mænd, selv blandt hendes egne elever. I animeen underviser hun i engelsk, og hendes stof har ofte perverst indhold. Hun portrætteres ofte som en upålidelig og ubrugelig underviser og er dertil tilbøjelig til regelmæssigt at drikke sig fuld.

  er leder og grundlægger af gymnasiets judoklub og Takatoshis klassekammerat. Hun er en stærk og dygtig kæmper og meget dedikeret til ledelsen af klubben men har også en enkel tankegang. Hun forelsker sig senere i Takatoshi, og trods hendes bemærkelsesværdige potentiale indenfor kampsport fastslår hun, at hendes drøm er at blive en hustru. Hun er venlig og uskyldig og misforstår ofte Arias og Shinos perverse kommentarer.

  er en drengepige med kort blondt hår, Mutsumis ven og medlem af judoklubben.

  er formanden for diciplinærkomiteen på gymnasiet og har en stærk sans for ret og moral. Hun lider af androfobi, frygten for det modsatte køn. Med tiden kan hun dog klare at være sammen med Takatoshi men ikke med andre mænd.

  er Arias personlige tjenestepige, der er en dygtig kok og nyder at ordne vasketøjet. Hun er meget beskyttende overfor Aria, holder nøglen til hendes kyskhedsbælte og synes at have en fetish for alt, hvad Aria har har rørt eller haft på, og for uvasket undertøj i det hele taget.

  er et medlem af robotreserachklubben, der elsker at lave både komplekse robotter og vibratorer, oftest bærende en hele dagen. Hun er en personlig ven af Suzu.

 , normalt kaldet , er Kotomis første ven i gymnasiet og både ligner og lyder som en forbryder. Trods hendes skræmmende og usociale udseende er hun utrolig klodset og viser ingen tegn på at være rebelsk. Faktisk er den eneste årsag til, at hun lader sin skjorte hænge løs, at hun en dag ved en uheld stak den ned i sit undertøj og følte det var pinligt. Hun er lidt forvirret og farer f.eks. vild og kommer for sent, når hun skal mødes med Kotomi, eller får ikke stået af det rigtige sted, når hun er på vej med toget et sted hen.

 , normalt kaldet  og med øgenavnet "Womi", er elevrådsformand for det nærliggende Eiryou Gymnasium. Hun bliver introduceret da hendes skole besøger Osai for at udveksle ideer. Hun og Shino opdager at deres tankegang ligner hinanden meget og kommer derfor godt ud af det med hinanden. Uomi kommer i familie med de to Tsuda-søskende, da et par af deres slægtninge gifter sig. Hun insisterer på at Takatoshi kalder hende for onee-chan, idet hun selv kalder ham for Taka-kun.

  er næstformand for elevrådet på Eiryou Gymnasium. Hun lader til at have følelser for Takatoshi. For Uomi og Shino virker det som om, hun har nemt ved at komme tæt på ham på en romantisk måde, men det meste af tiden er det bare misforståelser. De hævder at de kan slappe af i hinandens selskab, da der ikke er nogen vittighedspartnere at tage hensyn til.

  er et medlem af elevrådet på Eiryou Gymnasium.

  er rektor på Osai Gymnasium. Han tænker altid på sine elevers velbefindende. Han har problemer med hæmorroider og kan derfor ikke sidde uden en speciel pude. Han er også ryger og nød til afholde sig selv fra at ryge på skolen.

  er idrætslærer og rådgiver for skolens judoklub. Han er forlovet med Michishita.

  er lærer og rådgiver for korklubben. Hun er forlovet med Daimon.

  er en tidligere lærer fra Shinos grundskole, der nu er lærer på Osai Gymnasium. Hun er stadig ene og kan derfor til en vis grad sympatisere med Yokoshima.

  er Takatoshis ven og klassekammerat. Han bruger briller.

  er Mutsumis ven og et medlem af judoklubben. I hendes andet år bliver hun også ven med Takatoshi. Hun bliver altid offer for Mutsumis styrke, når hun påpeger, at Mutsumi kan lide Takatoshi.

  er Mutsumis ven og et medlem af judoklubben. Hun forvred engang håndledet før en vigtig venskabskamp, så Shino måtte kæmpe i stedet for hende. Under afskedsfesten bliver hun så nervøs, at hun kommer til at stamme for meget.

  er Shichijou-familiens butler. Takatoshi måtte på et tidspunkt afløse ham, fordi han havde forstrakt ryggen.

Crossover-figurer 
  er en yngre bardomsven af Shino og kender ganske godt til hendes tvetydige tankegang sin tid som næstformand i grundskolen, hvor Shino var formand. Misaki virker til at være lige så realitetsbevidst som Takatoshi. Hun er en af hovedpersonerne i Ujiie Tozens tidligere værk, , hvor hun har en lignende rolle

  er en populær idolgruppe, der har forbindelse til . De er hovedpersonerne i Ujiie Tozens tidligere værk, . Navnet Triple Booking kommer af at de ved et tilfælde blev hentet ind af R Princess på samme tid til trods for at der kun var plads til et idol. I animeserien har de samme dubbere som de tre kvindelige medlemmer af elevrådet.
  er et 13 år gammelt medlem af Triple Booking. Hun har for vane at udtale ting forkert. Hendes tankegang er stadig i puberteten, i stil med Shino.
  er et 10 år gammelt medlem af Triple Booking men er den med længst erfaring, da hun har været i talentbranchen i ni år. Hun er gruppens skøre hoved og hævder at have en dårlig sovestillig.
  er et 16 år gammelt melem af Triple Booking. Hun går på .

Manga 
Seitokai Yakuindomo er en humoristisk firebilleders manga, der blev skrevet og tegnet af Tozen Ujiie. Mangaserien startede i juni 2007-udgaven af Kodansha's Magazine Special, der udkom 19. maj 2007. Her gik den indtil juli 2008-udgaven, der udkom 20. juni 2008. Herefter skiftede den til Kodanshas Weekly Shounen Magazine startende med nr. 34, 2008, der kom på gaden 23. juli 2008. Serien endte 17. november 2021. Det første bind med serien blev udgivet 12. august 2008, og der er indtil videre udgivet 21 af slagsen. Fra bind 5 og fremefter er de udgivet både i almindelig udgaver og i eksklusive udgave med vedlagt dvd. Det 22. og sidste bind udkommer i januar 2022.

Mangabind

Anime 
En animeserie i 13 afsnit produceret af GoHands og instrueret af Hiromitsu Kanazawa blev sendt i Japan mellem 4. juli og 26. september 2010 på TV Kanagawa. Den blev også sendt på senere tidspunkter på Chiba TV, TV Saitama, Sun TV, KBS, Tokyo MX, TV Aichi og AT-X. Introsangen er  af Triple Booking (en hentydning til mangakaens tidligere værk Idol no Akahon) og sunget af Youko Hikasa, Satomi Satou and Sayuri Yahagi, der også lægger stemme til Shino, Aria og Suzu. Slutsangen er  af Angela. Animeseerien blev udgivet på seks blu-ray hhv. dvd mellem 4. august og 27. oktober 2010 og som samlet blu-ray-sæt 24. december 2014.

Efterfølgende blev animeen fulgt op af otte OVA-afsnit, der blev udsendt enkeltvis enten på dvd vedlagt eksklusive udgaver af mangabindene, startende med bind 5 15. april 2011 eller som selvstændig blu-ray og dvd. Ligesom animeserien er de produceret af GoHands og med afsnitsnumre i forlængelse af serien. I kronologisk rækkefølge udsendtes på denne måde afsnit 14 vedlagt bind 5, afsnit 15 vedlagt bind 6, afsnit 16 som selvstændig OVA 25. april 2012, afsnit 17 vedlagt bind 7, afsnit 18 vedlagt bind 8, afsnit 19 som selvstændig OVA 8. maj 2013, afsnit 20 som selvstændig OVA 10. juli 2013 og afsnit 21 vedlagt bind 9. De otte OVA-afsnit blev efterfølgende udgivet som et samlet blu ray-sæt 21. januar 2015.

9. oktober 2013 annoncerede Weekly Shounen Magazine, at der var givet grønt lys for en egentlig anden sæson af animeserien og med de samme dubbere som hidtil i hovedrollerne. Youko Hikasa, der lægger stemme til elevrådsformanden Shino Amakusa, kommenterede det med ordene: "På en god måde er det bare det samme som altid... men der er fyret op for tvetydighederne!" Den nye sæson, Seitokai Yakuindomo*, blev på 13 afsnit, der sendtes i japansk tv fra 4. januar til 29. marts 2014. Introsangen er denne gang  af Triple Booking, mens slutsangen er  af Satomi Satou.

Ligesom første sæson bliver anden sæson også fulgt op af OVA-afsnit, nu bare med afsnitsnumre i forlængelse af anden sæson. Foreløbigt er afsnit 14 af anden sæson således udsendt på dvd vedlagt en eksklusiv udgave af bind 10, afsnit 15 som selvstændig OVA 22. oktober 2014,, afsnit 16 vedlagt bind 11, afsnit 17 vedlagt bind 12, afsnit 18 vedlagt bind 13, afsnit 19 vedlagt bind 14, afsnit 22 vedlagt bind 15, afsnit 23 vedlagt bind 17 og afsnit 24 vedlagt bind 18. Bind 19, der udkom 17. september 2020, udkom også i en eksklusiv udgave med en vedlagt anime-dvd.

I december 2016 blev det annonceret, at en animefilm med titlen Gekijouban Seitokai Yakuindomo ville få premiere 21. juli 2017 som en markering af mangaseriens 10 års jubilæum. Filmen blev produceret af GoHands med Hiromitsu Kanazawa som instruktør. Dubberne er de samme som i animeserien. Filmen, der fungerer som afsnit 20-21 af anden sæson, blev udgivet på dvd vedlagt en eksklusiv udgave af mangaens bind 16 16. marts 2018. En anden film skulle have haft premiere 10. juli 2020, men det måtte udskydes på grund af coronaviruspandemien. I stedet fik den premiere 1. januar 2021. Den blev efterfølgende udgivet på dvd vedlagt en eksklusiv udgave af mangaens bind 21 17. august 2021.

Stemmer 

 Shintaro Asanuma - Takatoshi Tsuda
 Youko Hikasa - Shino Amakusa, Shiho Iida
 Satomi Satou - Aria Shichijou, Karuna Kisaragi
 Sayuri Yahagi - Suzu Hagimura, Yuuri Arina
 Asami Shimoda - Kotomi Tsuda
 Satomi Arai - Ranko Hata
 Yuu Kobayashi - Naruko Yokoshima
 Chiaki Omigawa - Mutsumi Mitsuba
 Yukika Teramoto - Chiri Nakazato
 Emiri Katou - Kaede Igarashi
 Mutsumi Tamura - Sayaka Dejima
 Hekiru Shiina - Nene Todoroki
 Miho Hino - Toki-san
 Sumire Uesaka - Mori
 Tone Kentaro - Daimon
 Emiri Katou - Koyama
 Minoru Shiraishi - Kenji Yanagimoto
 Yukika Teramoto - Chiri Nakazato (sæson 1)
 Chiwa Saitou - Chiri Nakazato (sæson 2 og fremefter)
 Chika Anzai - Nanako Umibe
 Yukika Teramoto - Misaki Amano

Internetradioshow 
Et internetradioshow med titlen  og det formål at promovere animeserien startede 14. juli 2010. Showet har ikke en fast vært, men de forskelligere dubbere fra animeserien skiftes til at være vært hver uge.

CD'er

Noter

Eksterne henvisninger 
 Mangaens officielle hjemmeside 
 Animeseriens officielle hjemmeside